Recolat omnis ecclesie fidelium quod Andreas del Pascher, laudante uxore sua nomine Fennuns, et Engelbert et Bonet, fratres ejusdem femine, et Herleius et Silvester et Johannes, filii predicti Andree, vendiderunt monachis Firmitatis quandam terram que est in Ustilie, super la Plancheta, et quandam petiam terre que est in eodem territorio commutaverunt prefati homines antefatis monachis, laudante Martino tunc Bellomontis priore, et terra quam prefati monachi dederunt pro commutatione est in Pascher. Hujus rei testes: Rollandus Brutin, Petrus Guinemannus, Richardus Liebos.